tunay nga at si nati ay hindi sumayaw na muli pa, nguni'bakit si maneng ay malayo, pinanawan niyaong dating masiglang pakikiharap at pagkamairugin tuwi na? sinuliyapan ni nati ang bwick at nasa sa kaniyang dating tayo na parang isang kimpal na bakal na walang buhay. animo'isang kanuno na nagpapangilabot sa kanyang katawan. hinanap niya sa lahat ng sulok at parang nagtatagong hindi niya mahuli. ang hapon ay hapo na. ang mga parol ay nagniningningan na sa mga sanga ng halaman na parang mga alitaptap na nangakadapo. ang mga ilawang gasolina na nakatirik ng layo layo sa mga baybay ng bakuran ay nakikibanga at di nanaghili sa maniningas na voltaico ng kamaynilaan. gugol na walang patumanga ang ibinadha saan mang dako. lahat ay sakbibi ng tuwa at ligaya; nguni'bakit si maneng ay hindi makisalamuha sa karamihan? patuloy ang paghanap ni nati at nang dinalaw na yata ng yamot ay lumikmo sa lilim ng puno ng manga at doo'handang tangisan magisa ang kaniyang kulang palad na kalagayan.